**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr**. 78890/11144/12.10.2022

**R E F E R A T D E A P R O B A R E**

**privind revocarea articolului 2 al Hotărârii nr. 59 din 25 februarie 2016 privind trecerea imobilului (spațiul VIII – sediul posta) situat în Tîrgu Mureș str. Secuilor Martiri nr. 12 din domeniul public în domeniul privat al Municipiului Târgu Mureș**

Prin adoptarea hotărârii nr. 59/2016, consiliul local a aprobat trecerea unui imobil situat în Târgu Mureș, str. Secuilor Martiri nr. 12 din domeniul public în domeniul privat al Municipiului Târgu Mureș, precum și instituirea unei interdicții de înstrăinare a acestui imobil, care urma a fi notată în cartea funciară.

Ulterior, prin H.C.L. nr. 193/20.06.2022, consiliul local a aprobat un schimb de imobile între Municipiul Târgu Mureș și S.C. ROPHARMA S.A., care avea ca obiect terenul situat pe str. Secuilor Martiri. Prin intermediul adresei cu nr. 8248/SVI/28.06.2022, Instituția Prefectului a atras atenția asupra faptului că H.C.L. 193/20.06.2022 nu îndeplinește condițiile de legalitate, deoarece imobilul în cauză avea instituită interdiciția de înstrăinare mai sus menționată. Din acest motiv, H.C.L. nr. 193/20.06.2022 a fost revocată, prin intermediul H.C.L. nr. 315/25.08.2022.

Codul civil reglementează limitarea dreptului de proprietate prin acte juridice în cadrul art. 626-629, operațiunea fiind consimțită fie printr-un act juridic unilateral sau bilateral. În ceea ce privește condițiile de opozabilitate a unei clauze de inalienabilitate, art. 628, alin. (2) stipulează că o asemenea clauză de inalienabilitate ”*trebuie să fie supusă formalităților de publicitate prevăzute de lege, dacă este cazul*”. În speță fiind vorba de un bun imobil, sunt aplicabile dispozițiile art. 876, alin. (2) din Codul Civil, potrivit căruia ”*în cazurile prevăzute de lege pot fi înscrise în cartea funciară și alte drepturi, fapte sau raporturi juridice, dacă au legătură cu imobilele cuprinse în cartea funciară*”.

Revenind la imobilul situat pe str. Secuilor Martiri nr. 12, facem mențiunea că, prin intermediul Încheierii nr. 21349 din Dosarul nr. 21349/23-03-2016, Oficiul de Cadastru și Publicitate Imobiliară Mureș a dispus respingerea ”*capătului de cerere solicitat de Municipiul Tg. Mureș având ca obiect notarea interdicției de înstrăinare, deoarece nu îndeplinește condițiile legale sub C.1 din cartea funciară 120886-C1-U52 UAT Târgu Mureș*”.

Totodată, în referatul din 04.04.2016 la cererea nr. 21349/23.03.2016, O.C.P.I a dispus o notă de completare pentru înscrierea în cartea funciară a imobilului în cauză, adresând Municipiului Târgu Mureș rugămintea de a clarifica ”*temeiul juridic al interdicției de înstrăinare pe care o solicitați a o înscrie în cartea funciară conf. Art. 2 din HCL 59/2016, ținând seama de prevederile codului civil”*. Lipsa unui răspuns la solicitarea O.C.P.I. atestă faptul că temeiul juridic nu a putut fi identificat.

Persistența în timp a acestei interdicții blochează practic posibilitatea municipalității de a-și exercita drepturile reale cu privire la acest imobil. O astfel de interdicție diminuează semnificativ bugetul local și tergiversează proiectele de investiții pe care autoritățile locale și le-ar putea însuși. În condițiile în care menirea autorităților locale este de a prioritiza interesul public față de cel privat, propunem revocarea articolului 2 al Hotărârii nr. 59 din 25 februarie 2016, ținând cont totodată de faptul că referatele emise de O.C.P.I. au respins eficacitatea operațiunii juridice de notare a interdicției de înstrăinare.

*Având în vedere cele expuse, supunem aprobării Consiliului Local proiectul de hotărâre alăturat.*

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

**Șef Birou Juridic A.D.P.,**

**C.j. Codarcea Roxana**

*Întocmit,*

*C.j. Făgărășan Tudor*

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind revocarea articolului 2 al Hotărârii nr. 59 din 25 februarie 2016 privind trecerea imobilului (spațiul VIII – sediul posta) situat în Tîrgu Mureș str. Secuilor Martiri nr. 12 din domeniul public în domeniul privat al Municipiului Târgu Mureș**

**Având în vedere:**

a) Referatul de aprobare nr. 78990/11144/12.10.2022, inițiat de Primar prin Serviciul Public Administrația Domeniului Public *privind revocarea articolului 2 al Hotărârii nr. 59 din 25 februarie 2016 privind trecerea imobilului (spațiul VIII – sediul posta) situat în Tîrgu Mureș str. Secuilor Martiri nr. 12 din domeniul public în domeniul privat al Municipiului Târgu Mureș*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contencios Administrativ și Administrație Publică Locală;

**În conformitate cu prevederile:**

* Încheierii O.C.P.I. Mureș nr. 21349 din Dosarul 21349/23.03.2016;
* Referatului nr. 21349/04.04.2016 emis de O.C.P.I. Mureș;

**În temeiul** art. 129 alin. (2) lit. c) și alin (14), art. 139 alin. (1), alin. (3), lit. g), art. 196, alin. (1), lit. a), art. 243, alin. (1), lit. a), art. 354, alin. (2) și art. 355 din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**. Se revocă articolul 2 al Hotărârii nr. 59 din 25 februarie 2016 *privind trecerea imobilului (spațiul VIII – sediul posta) situat în Tîrgu Mureș str. Secuilor Martiri nr. 12 din domeniul public în domeniul privat al Municipiului Târgu Mureș*, în sensul eliminării interdicției de înstrăinare instituite asupra imobilului.

**Art.2.** Celelalte prevederi ale Hotărârii nr. 59 din 25 februarie 2016 rămân neschimbate.

**Art.** **3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Public Administraţia Domeniului Public.

**Art. 4.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Serviciului Public Administraţiei Domeniului Public;

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**